Legal Document

Category: 110

Text:
2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 634 της 25 Σεπτ./13 Οκτ. 1970 (ΦΕΚ Α' 215) (Διόρθ. Ημαρτ. ΦΕΚ Α' 243 της 12 Νοεμ. 1970). Περί κανονισμού Πτητικής Ικανότητος (Πλωιμότητος) πολιτικών αεροσκαφών και πιστοποιήσεως αεροπορικών προϊόντων εν γένει. (Διόρθ. Ημαρτ. ΦΕΚ Α' 236 της 5 Νοεμ. 1970). Έχοντες υπ' όψιν: 1.Τας διατάξεις των άρθρ. 9, 14 και 22 του Νόμ. 5017/1931 "περί Πολιτικής Αεροπορίας". 2.Τας διατάξεις των άρθρ. 33 και 90 της κυρωθείσης δια του Νόμου υπ' αριθ. 211/1947 Συμβάσεως "περί Διεθνούς Πολιτικής Αεροπορίας" ως και τας διατάξεις του εν ισχύϊ παραρτήματος 8 (ANNEX 8) της αυτής ως είρηται Συμβάσεως. 3.Τας διατάξεις του Νόμ. 4517/1966 "περί κυρώσεως της υπογραφείσης εν Παρισίοις την 22αν Απρ. 1960, Διεθνούς Συμφωνίας περί εισαγομένων αεροσκαφών". 4.Την υπ' αριθ. 661/70 γνωμοδότησιν του Συμβουλίου Επικρατείας, προτάσει του Ημετέρου επί των Συγκοικωνιών Υπουργού, απεφασίσαμεν και διατάσσομεν: Ορισμοί Άρθρ.1.-Κατά την έννοιαν του παρόντος καλείται: 11.Αεροπλάνον: Αεροσκάφος βαρύτερον του αέρος, κινούμενον δια κινητήρος ή κινητήρων και κτώμενον την αντωσίν του, κατά την πτήσιν κυρίως εξ αεροδυναμικών αντιδράσεων επί επιφανειών, αίτινες παραμένουν σταθεραί υπό δεδομένας συνθήκας πτήσεως. 1.2.Αεροπορικόν προϊόν: Αεροσκάφος, κινητήρ, έλιξ ή εξάρτημα, η εκμετάλλευσις του οποίου απαιτεί, κατά τας διατάξεις του παρόντος, την χορήγησιν πιστοποιητικού τύπου. 1.3.Αεροσκάφος: Μηχάνημα, το οποίον δύναται να επιτυγχάνη στήριξιν εις την ατμόσφαιραν εξ αντιδράσεων του αέρος, μη συμπεριλαμβανομένων των εκ της επιφανείας της γης προερχομένων αντιδράσεων του αέρος. 1.4.Αερόστατον: Ιπτάμενον μηχάνημα, ελαφρότερον του αέρος και μη κινούμενον δια κινητήρος. 1.5.Αλεξίπτωτον: Συσκευή, η οποία χρησιμοποιείται ή επιδιώκεται όπως χρησιμοποιηθή δια την επιβράδυνσιν σώματος ή αντικειμένου, κατά την πτώσιν του εντός του αέρος. 1.6.Ανάκλησις πιστοποιητικού πτητικής ικανότητος: Η διοικητική πράξις, δι' ης η ισχύς πιστοποιητικού πτητικής ικανότητος ανακαλείται οριστικώς. 1.7.Ανανέωσις ισχύος πιστοποιητικού πτητικής ικανότητος: Η διοικητική πράξις δι' ης παρατείνεται η ισχύς του πιστοποιητικού πτητικής ικανότητος. 1.8.Αναστολή ισχύος πιστοποιητικού πτητικής ικανότητος: Η διοικητική πράξις δι' ης, κατόπιν ελέγχων καθοριζομένων κατά τας διατάξεις του παρόντος, αίρεται προσωρινώς η ισχύς πιστοποιητικού πτητικής ικανότητος. Η αναστολή διαρκεί μέχρι της άρσεως των λόγων, οι οποίοι προεκάλεσαν ταύτην. 1.9.Ανεμόπτερον: Αεροσκάφος βαρύτερον του αέρος, το οποίον κατά την πτήσιν του στηρίζε-ται υπό των δυναμικών αντιδράσεων του αέρος προς τας επιφανείας αντώσεως αυτού και του ο(Αντί της σελ. 573) Σελ. 573(α) Τεύχος 410 – Σελ. 129 Πλωϊμότητα Αεροσκαφών 38.Λ.α.1-2 204 ποίου η ελευθέρα πτήσις δεν εξαρτάται βασικώς εκ κινητήρος. 1.10.Απόδειξις: Η απόδειξις κατά τρόπον ικανοποιούντα την Υ.Π.Α. 1.11.Γυρόδυνον (GYRODYNE): Στροφειόπτερον, του οποίου τα στροφεία κινούνται κατά κανόνα υπό κινητήρος δια την απογείωσιν, μετεώρησιν, προσγείωσιν και δια πτήσιν προς τα πρόσω εις μέρος της περιοχής ταχύτητος αυτού και του οποίου τα μέσα προωθήσεως, αποτελούμενα κατά κανόνα από συνήθεις έλικας, είναι ανεξάρτητα του συστήματος στροφείου. 1.12.Γυροπλάνον (GYROPLANE): Στροφειόπτερον του οποίου τα στροφεία δεν κινούνται υπό κινητήρος, εκτός της περιπτώσεως της αρχικής εκκινήσεως και προς τον σκοπόν τούτον, αλλά είναι κατασκευασμένα δια να περιστρέφωνται υπό των δυνάμεων του αέρος κατά την διάρκειαν της κινήσεως του στροφειοπτέρου και του οποίου τα μέσα προωθήσεως, αποτελούμενα από συνήθεις έλικας, είναι ανεξάρτητα του συστήματος στροφείου. 1.13.Εγκεκριμένον: Παν ό,τι έτυχεν εγκρίσεως της ΥΠΑ ή εξουσιοδοτουμένου εκπροσώπου ταύτης. 1.14.Ελάσσων επισκευή: Πάσα μη μείζων επισκευή. 1.15.Ελάσσων μετατροπή: Πάσα μη μείζων μετατροπή. 1.16.Ελικόπτερον: Στροφειόπτερον, του οποίου η οριζοντία κίνησις εξαρτάται βασικώς εκ στροφείων κινουμένων υπό των κινητήρων ή του κινητήρος αυτού. 1.17.Έλιξ: Συσκευή χρησιμοποιουμένη δια την προώθησιν αεροσκάφους εντός του ατμοσφαιρικού αέρος, φέρουσα πτερύγια συνηρμολογημένα επί ατράκτου περιστρεφομένης υπό κινητήρος και παράγουσα δια της περιστροφής της, και εκ ταύτης επενεργείας της επί του αέρος, ώσιν περίπου κάθετον προς το επίπεδον περιστροφής της. Εις τον όρον "έλιξ" περιλαμβάνονται και τα εξαρτήματα ελέγχου τα συνοδεύοντα ταύτην εκ του κατασκευαστού της, αλλ' ουχί τα κύρια και βοηθητικά στροφεία των υπό κινητήρος περιστρεφομένων αεροτομών. 1.18.Εξάρτημα: Όργανον, μηχανισμός, εξοπλισμός, ανταλλακτικόν, συσκευή ή παρελκόμενον, περιλαμβανομένου και του τηλεπικοινωνιακού εξοπλισμού το οποίον χρησμοποιείται ή πρόκειται να χρησιμοποιηθή δια την λειτουργίαν ή τον έλεγχον του αεροσκάφους εν πτήσει και το οποίον είναι εγκατεστημένον ή προσηρτημένον επί του αεροσκάφους, αλλά δεν αποτελεί μέρος του σκάφους, του κινηρήτος ή της έλικος. Σελ. 574(α) Τεύχος 401 – Σελ. 130 1.19.Επιθεωρητής πτητικής ικανότητος (Πλωϊμότητος): Διπλωματούχος ή πτυχιούχος μηχανικός υπάλληλος της ΥΠΑ, κατέχων τα προσόντα του Κλάδου Μηχανικών-Αεροναυπηγών και εξουσιοδοτημένος υπό του Αρχηγού Πολιτικής Αεροπορίας, ίνα ασκή αρμοδιότητας κατά τας διατάξεις του παρόντος. 1.20.Επικουρικός κατασκευαστής: Ο το πρώτον υπολογίσας και κατασκευάσας προϊόν τι και όστις αιτείται την χορήγησιν πιστοποιητικού τύπου ή έτερον πρόσωπον εις το οποίον έχει μεταβιβασθή το δικαίωμα παραγωγής του προϊόντος τούτου. 1.21.Επικύρωσις πιστοποιητικού πτητικής ικανότητος: Η διοικητική πράξις, δι' ης ΥΠΑ αποδέχεται πιστοποιητικόν πτητικής ικανότητος εκδοθέν υπό ετέρου Κράτους. 1.22.Επισκευή: Η επαναφορά σκάφους, συστήματος ισχύος, έλικος ή εξαρτήματος εις κατάστασιν ασφαλούς λειτουργίας, μετά βλάβην ή φθοράν αυτού. 1.23.Κατηγορία: Κατηγορία, εις ό,τι αφορά την πιστοποίησιν αεροσκαφών, εχόντων όμοια χαρακτηριστικά αναφερόμενα εις την προώθησιν, την πτήσιν ή την προσγείωσιν αυτών. 38.Λ.α.2 Πλωϊμότητα Αεροσκαφών 205 1.24.Κινητήρ αεροσκάφους: Κινητήρ, ο οποίος χρησιμοποιείται ή πρόκειται να χρησιμοποιηθεί δια την προώθησιν αεροσκάρους. Εις τον όρον "Κινητήρ αεροσκάφους" περιλαμβάνονται και τα εξαρτήματα και παρελκόμενα τα απαιτούμενα δια την λειτουργίαν του, εκτός της έλικος. 1.25.Μείζων επισκευή: α)Επισκευή, ήτις εάν δεν εκτελεσθή κατά τον ενδεικνυόμενον τρόπον, θα επιδράση σημαντικώς επί της δομικής αντοχής, των επιδόσεων, των χαρακτηριστικών πτήσεως, της λειτουργίας των συστημάτων ισχύος ή ετέρων ιδιοτήτων επηρεαζουσών την πτητικήν ικανότητα ή β)Επισκευή, ήτις δεν εξετελέσθη συμφώνως προς παραδεδεγμένας τεχνικάς μεθόδους ή δεν δύναται να εκτελεσθή δια στοιχειωδών τεχνικών εργασιών 1.26.Μείζων μετατροπή: α)Μετατροπή, ήτις δύναται να επιδράση σημαντικώς επί του βάρους, της ζυγοσταθμίσεως, της δομικής αντοχής, των επιδόσεων, της λειτουργίας του συστήματος ισχύος, των χαρακτηριστικών πτήσεως ή ετέρων ιδιοτήτων επηρεαζουσών την πτητικήν ικανότητα ή β)Μετατροπή η οποία εξετελέσθη, ουχί συμφωνώς προς παραδεδεγμένας τεχνικάς μεθόδους ή δεν δύναται να εκτελεσθή δια στοιχειωδών τεχνικών εργασιών. 1.27.Μελέτη επί του τύπου: Μελέτη περιλαμβάνουσα: α)Τα κατασκευαστικά σχέδια και τας απαραιτήτους προδιαγραφάς, προς καθορισμόν του είδους και της μορφής αεροπορικού τινός προϊόντος. β)Παν χαρακτηριστικόν στοιχείον δυνάμενον να καλύψη τας απαιτήσεις των κανονισμών, βάσει των οποίων θα εγκριθή το εν λόγω προϊόν. γ)ΙΙαν στοιχείον σχετικόν με τας διαστάσεις, υλικά και τας διαδικασίας τας απαιτουμένας δια τον προσδιορισμόν της δομικής αντοχής του προϊόντος. δ)Έτερα, πέραν των ανωτέρω, στοιχεία αναγκαία δια την σύγκρισιν του υπ' όψιν προϊόντος με ετέρα προϊόντα του αυτού τύπου, προς τον σκοπόν του προσδιορισμού της πτητικής ικανότητος του προϊόντος. 1.28.Πιστοποιητικόν πτητικής ικανότητος: Η διοικητική πράξις δι' ης πιστοποιείται, ότι το εις ο αναφέρεται αύτη αεροσκάφος θεωρείται κατά τον χρόνον της εκδόσεως τούτου, ότι ευρίσκεται εις κατάστασιν πτητικής ικανότητος και ότι θεωρείται ότι διατηρεί την κατάστασιν ταύτην, εφ' όσον συντηρήται και χρησιμοποιήται συμφώνως προς τους εν ισχύϊ Κανονισμούς, τας οδηγίας της Υπηρεσίας ΙΙολιτικής Αεροπορίας (ΥΠΑ) του Υπουργείου Συγκοινωνιών και το εγκεκριμένον εγχειρίδιον πτήσεως ή τους περιορισμούς πτητικής λειτουργίας. Ο όρος "πτητική ικανότης" έχει την αυτήν έννοιαν με τον όρον "πλωΐμότης". 1.29.Πιστοποιητικόν τύπου: Η διοικητική πράξις, δια της οποίας εγκρίνεται ο τύπος αεροπορικού προϊόντος. 1.30.Πτήσις αεροσκάφους: Η κατάστασις εις ην τούτο ευρίσκεται, αφ' ης τίθεται εν λειτουργία ο κινητήρ ή οι κινητήρες του, προς τον σκοπόν της απογειώσεως, μέχρι του πέρατος της κινήσεως του αεροσκάφους, μετά την προσγείωσιν. 1.31.Σκάφος: Το σύνολον ατράκτων, ατρακτιδίων, αεροδυναμικών καλυμμάτων, αεροδυναμικών επιφανειών και συστημάτων προσγειώσεως αεροσκάφους, περιλαμβανομένων και των εξαρτημάτων και των συστημάτων προσγειώσεως αεροσκάφους, ως και των εξαρτημάτων και των συστημάτων ελέγχου αυτών. Εις τον όρον "σκάφος" περιλαμβάνονται και τα στροφεία, εκτός των ελίκων και των υπό κινητήρος ή κινητήρων περιστρεφομένων αεροτομών. 1.32.Στροφειόπτερον (ROTORCRAFT): Αεροσκάφος βαρύτερον του αέρος, του οποίου η στήριξις κατά την πτήσιν εξαρτάται κυρίως εκ της αντώσεως της παραγομένης εξ ενός ή περισσοτέρων στροφείων. 1.33.Συντήρησις: Η επιθεώρησις, η επισκευή, η γενική επισκευή και η προστασία σκαφών, συστημάτων ισχύος, ελίκων και εξαρτημάτων, περιλαμβανομένης της αντικαταστάσεως τμημάτων αυτών, συμφώνως προς σύστημα συντηρήσεως εγκεκριμένον υπό της ΥΠΑ. Εις την έννοιαν της συντηρήσεως περιλαμβάνεται και η προληπτική συντήρησις. 1.34.Τύπος: Σύνολον αεροσκαφών, τα οποία είναι όμοια από πλευράς μελέτης και σχεδιάσεως. 1.35.Χορήγησις πιστοποιητικού πτητικής ικανότητος: Η διοικητική πράξις, δι' ης χορηγείται πιστοποιητικόν πτητικής ικανότητος. 1.36.Χρόνος λειτουργίας: Ο χρόνος αφ' ης το αεροσκάφος απογειούται μέχρι της στιγμής καθ' ην τούτο προσγειούται, μετά το πέρας πτήσεως τινός ή ο χρόνος από της ενάρξεως της δια των ιδίων αυτού μέσων κινήσεως προς απογείωσιν, μέχρι της μετά το πέρας της πτήσεως ακινητοποιήσεως τούτου, οριζόμενος δε δι' έκαστον τύπον αεροσκάφους υπό της ΥΠΑ. 1.37.Χρόνος πτήσεως: Το συνολικόν χρονικόν διάστημα το μεταξύ της, δια των ιδίων αυτού μέσων, κινήσεως προς απογείωσιν αεροσκάφους τινός, μέχρι της, μετά το πέρας της πτήσεως, ακινητοποιήσεώς του. Εφαρμογή Άρθρ.9.-1.Εις ην περίπτωσιν αεροσκάφος εγγεγραμμένον εις το νηολόγιον ετέρου Κράτους υποστή ζημίας, το Κράτος νηολογήσεως θέλει κρίνει κατά ποσόν η ζημία είναι τοιαύτης φύσεως, ώστε το αεροσκάφος να μη θεωρήται πτητικώς ικανόν. 9.2.Εφ' όσον αι ζημίαι έλαβον χώραν ή απεκαλύφθησαν εντός της Ελληνικής Επικρατείας, απαγορεύεται η συνέχισις της πτήσεως του αεροσκάφους και ο επιθεωρητής πτητικής ικανότητος συντάσσει έκθεσιν των ζημιών. Η ΥΠΑ εν συνεχεία διαβιβάζει προς το Κράτος νηολογήσεως του αεροσκάφους, το ταχύτερον δυνατόν, τας αναγκαίας λεπτομέρειας των ζημιών, προκειμένου τούτο να κρίνη εάν, λόγω της φύσεως των ζημιών, το αεροσκάφος είναι πτητικώς ικανόν και να αποφασίση περί της συνεχίσεως ή μη της πτήσεως αυτού. Το Κράτος νηολογήσεως δύναται, εις εξαιρετικάς περιπτώσεις, να εκρίνη την πτήσιν του αεροσκάφους άνευ επιβατών και υπό ωρισμένους περιορισμούς, τους οποίους τούτο ήθελε κρίνει απαραιτήτους, μέχρις αφίξεως τούτου εις αεροδρόμιον, ένθα δύναται να επισκευασθή και επανέλθη εις κατάστασιν πτητικής ικανότητος. 9.3.Υπόχρεως όπως αναφέρη εις την ΥΠΑ τας επενεχθείσας εις το αεροσκάφος ζημίας είναι ο ιδιοκτήτης ή εκπρόσωπος τούτου ως και ο αερολιμήν εις την περιοχήν του οποίου επροξενήθησαν ή απεκαλύφθησαν αι ζημίαι εφ' όσον τω ανεφέρθησαν. 38.Λ.α.2 Πλωϊμότητα Αεροσκαφών 213 Περιορισμοί πτητικής λειτουργίας αεροσκάφους  και λοιπαί  πληροφορίαι. - Τύπος πιστοποιητικού  πτητικής ικανότητος Άρθρ.10.-1.Παν πολιτικόν αεροσκάφος Ελληνικού νηολογίου δέον όπως είναι εφωδιασμένον δι' εγχειριδίου πτήσεως ή περιορισμών πτητικής λειτουργίας, συμφώνως προς τας εχούσας εφαρμογήν απαιτήσεις πτητικής ικανότητος του Κράτους κατασκευής. Ωσαύτως τούτο πρέπει να είναι εφωδιασμένον δια των απαραίτητων δια την ασφαλή εκετάλλευσίν του οδηγιών, πινακίδων και πληροφοριών. 10.2.Η ΥΠΑ δύναται, κατά τας εκάστοτε απαιτήσεις της, να τροποποιή τους περιορισμούς πτητικής λειτουργίας ή το εγχειρίδιον πτήσεως, προς επίτευξιν υψηλοτέρων επιπέδων ασφαλείας. 10.3.Έκαστον εγχειρίδιον πτήσεως ή περιορισμοί πτητικής λειτουργίας δέον όπως, ευθύνη του ιδιοκτήτου, ενοικιαστού ή εκμεταλλευομένου το αεροσκάφος, υφίσταται συνεχή ενημέρωσιν κατά τας εκάστοτε υπό του Οίκου ή του Κράτους κατασκευής του αεροσκάφους εκδιδομένας τροποποιήσεις, φέρεται δε επί του αεροσκάφους εις πάσαν πτήσιν αυτού. Ειδικαί Άδειαι Πτήσεως Άρθρ.11-1.Εις αεροσκάφος μη εφωδιασμένον δι' εν ισχύϊ πιστοποιητικού πτητικής ικανότητος, ως εν παρ. 7.4. του παρόντος καθορίζεται, δύναται να χορηγηθή υπό της ΥΠΑ, και εις περιπτώσεις υπ' αυτής κοθοριζομένας, ειδική άδεια πτήσεως, κατόπιν αιτήσεως του ενδιαφερομένου ιδιοκτήτου, ενοικιαστού ή εκμεταλλευομένου το αεροσκάφος, εφ' όσον ευθύνη τούτου το αεροσκάφος είναι ικανόν δι' ασφαλή πτήσιν. 11.2.Μετά της αιτήσεως ο αιτών υποβάλλει τη ΥΠΑ ειδικήν δήλωσιν, το περιεχόμενον της οποίας καθορίζεται υπ' αυτής. 11.3.Η εν παρ. 11.2. δήλωσις δεν απαιτείται προκειμένου περί χορηγήσεως ή ανανεώσεως πιστοποιητικού πτητικής ικανότητος. Η ΥΠΑ δύναται εν πάση περιπτώσει να προβή εις την εκτέλεσιν των κατά την κρίσιν της των αναγκαίων ελέγχων, επιθεωρήσεων ή δοκιμών, προς χορήγησιν της ως άνω ειδικής αδείας πτήσεων. Λεπτομέρειαι εφαρμογής Άρθρ.12.-Αι λεπτομέρειαι εφαρμογής του παρόντος καθορίζονται υπό Τεχνικών Οδηγιών της ΥΠΑ. Μεταβατικαί διατάξεις Άρθρ.13.-Τα μέχρι της εκδόσεως του παρόντος χορηγηθέντα πιστοποιητικά πλωϊμότητος αντικαθίστανται, συμφώνως προς τας διατάξεις του παρόντος, δια πιστοποιητικών πτητικής ικανότητος, εντός χρονικής περιόδου ληγούσης την ημερομηνίαν της πρώτης, από της εκδόσεως του παρόντος, ανανεώσεως αυτών και κατά διαδικασίαν καθορισθησομένην υπό της ΥΠΑ. Κατάργησις διατάξεων Άρθρ.14.-Από της δημοσιεύσεως του παρόντος καταργούνται: 14.1.Το από 10.6./15.7.1955 Β.Δ/μα "περί αντικαταστάσεως των περί πλωϊμότητος των πολιτικών αεροσκαφών διατάξεων του από 7.8.1931 Β.Δ/τος "περί Κανονισμού Εναερίου Κυκλοφορίας", ως ετροποποιήθησαν και συνεπληρώθησαν μεταγενέστερον. 14.2.Το Από 23.12.55/10.1.56 Β.Δ/μα "περί συμπληρώσεως και τροποποιήσεως των διατάξεων του από 10.6/15.7.55 Β.Δ/τος "περί αντικαταστάσεως των, περί πλωϊμότητος των πολιτικών αεροσκαφών διατάξεων του από 7.8.1931 Β.Δ/τος "περί Κανονισμού Εναερίου Κυκλοφορίας", ως ετροποποιήθησαν και συνεπληρώθησαν μεταγενέστερον. 14.3.Το υπ' αριθ. 378/1963 Β.Δ/μα "περί συμπληρώσεως και τροποποιήσεως των διατάξεων του από 10.6./15.7.55 Β.Δ/τος "περί αντικαταστάσεως των περί πλωϊμότητος των πολιτικών αεροσκαφών, διατάξεων κλπ.", ως ετροποποιήθη και συνεπληρώθη δια του από 23.12.55/10.1.56 Β.Δ/τος. 14.4.Το υπ' αριθ. 232/1964 Β.Δ/μα "περί συμπληρώσεως των διατάξεων του από 10.6./15.7.55 Β.Δ/τος του αναφερομένου εις την πλωϊμότητα των πολιτικών αεροσκαφών", ως ετροποποιήθη και συνεπληρώθη μεταγενέστερον. 14.5.Το υπ' αριθ. 1021/1965 Β.Δ/μα "περί τροποποιήσεως του από 10.6./15.7.1955 Β.Δ/τος "περί αντικαταστάσεως των περί πλωϊμότητος των πολιτικών αεροσκαφών διατάξεων κλπ.", ως τούτο συνεπληρώθη και ετροποποιήθη μεταγενέστερον. Άρθρ.2.-Αι εν τω παρόντι Κανονισμώ περιγραφόμεναι απαιτήσεις και διαδικασίαι, πλην των εις το άρθρ. 9 αναφερομένων, έχουσιν εφαρμογήν επί αεροπορικών προϊόντων, άτινα επιστοποιήθησαν υπό της ΥΠΑ ή των οποίων εζητήθη η παρά της ΥΠΑ πιστοποίησις. (Αντί της σελ. 575) Σελ. 575(α) Τεύχος 401-Σελ. 131 Πλωϊμότητα Αεροσκαφών 38.Λ.α.2 206 Ταξινόμησις πολιτικών αεροσκαφών και  πιστοποιητικών πτητικής ικανότητος. ΠεριγραφήΚατηγοριών και Ομάδων Άρθρ.3.-1.Τα πολιτικά αεροσκάφη ταξινομούνται εις μίαν ή περισσοτέρας των ακολούθων κατηγοριών και ομάδων: 3.1.1.Κατηγορία "Α": Αεροσκάφη δημοσίων μεταφορών (TRANSPORT CATEGORY). α)Ομάς(α): Αεροπλάνα δημοσίων μεταφορών. β)Ομάς(β): Στροφειόπτερα δημοσίων μεταφορών. 3.1.2.Κατηγορία "Β": Κανονικά αεροσκάφη (NORMAL CATEGORY). α)Ομάς(α): Κανονικά αεροπλάνα. β)Ομάς(β): Κανονικά στροφειόπτερα. 3.1.3.Κατηγορία "Γ": Αεροπλάνα γενικής χρήσεως (UTILITY CATEGORY). 3.1.4.Κατηγορία "Δ": Ακροβατικά αεροπλάνα (ACROBATIC CATEGORY). 3.1.5.Κατηγορία "Ε": Αεροσκάφη περιωρισμένης χρήσεως (RESTRICTED OR LIMITED CATEGORY). 3.1.6.Κατηγορία "ΣΤ": Πειραματικά - Ερασιτεχνικά αεροσκάφη (EXPERIMENTAL-AMATEUR BUILT CATEGORY). 3.1.7.Κατηγορία "Ζ": Ανεμόπτερα (GLIDERS). 3.2.Η περιγραφή και ανάλυσις των Κατηγοριών των ομάδων αεροσκαφών και των πιστοποιητικών πτητικής ικανότητος αυτών ενεργείται παρά της ΥΠΑ συναρτήσει των εν προκειμένω διεθνώς ισχυόντων. 3.3.Ταξινόμησις πιστοποιητικών πτητικής ικανότητος: Τα πιστοποιητικά πτητικής ικανότητος κατατάσσονται εις τας κάτωθι κατηγορίας: 3.3.1.Γενικόν πιστοποιητικόν πτητικής ικανότητος: Τούτο εκδίδεται δια τα αεροσκάφη των κατηγοριών "Α", "Β", "Γ", "Δ" και "Ζ". 3.3.2.Περιωρισμένον πιστοποιητικόν πτητικής ικανότητος: Τούτο εκδίδεται δια τα αεροσκάφη της κατηγορίας "Έ". 3.3.3.Ειδικόν πιστοποιητικόν πτητικής ικανότητος: Τούτο εκδίδεται δια τα αεροσκάφη της κατηγορίας "ΣΤ"· 3.4.Ο τύπος των πιστοποιητικών πτητικής ικανότητος καθορίζεται υπό της ΥΠΑ. Πιστοποίησις αεροπορικών προϊόντων  κατασκευαζομένων εν Ελλάδι-Κανονισμοί  πτητικής ικανότητος, Δαπάναι Άρθρ.4.-1.Πιστοποίησις αεροπορικών προϊόντων: Η πιστοποίησις των εν Ελλάδι κατακευαζομένων, μερικώς ή ολικώς, αεροπορικών προϊόντων ενεργείται υπό της ΥΠΑ, κατόπιν αιτήσεως του ενδιαφεΣελ. 576(α) Τεύχος 401-Σελ. 132 ρομένου, συνοδευομένης υπό των, υπό της ΥΠΑ, καθοριζομένων εκάστοτε στοιχείων και δικαιολογητικών. Ως πιστοποίησις νοείται η υπό της ΥΠΑ χορήγησις, πιστοποιητικού τύπου αναφερομένου εις τον τύπον του αεροπορικού προϊόντος, πιστοποιητικού παραγωγής και προκειμένου περί αεροσκαφών, πιστοποιητικού πτητικής ικανότητος, ειδικώς δια το συγκεκριμένον αεροσκάφος. Επιτρέπεται η χορήγησις πιστοποιητικού πτητικής ικανότητος εις αεροσκάφη κατασκευασθέντα εν Ελλάδι βάσει μόνον πιστοποιητικού τύπου και ουχί και τοιούτου παραγωγής. 4.2.Απαιτήσεις δια την χορήγησιν πιστοποιητικού τύπου: Δια την υπό της ΥΠΑ χορήγησιν πιστοποιητικού τύπου: 4.2.1.Έλεγχος και έγκρισις υπό της ΥΠΑ της μελέτης επί του τύπου. 4.2.2.Επιθεώρησις κατά την διάρκειαν της κατασκευής των πρωτοτύπων του συγκεκριμένου προϊόντος, ως και οιουδήποτε εξαρτήματος τούτου, συμφώνως προς σύστημα επιθεωρήσεως και ποιοτικού ελέγχου εγκεκριμένον υπό της ΥΠΑ. 4.2.3.Εκτέλεσις των αναγκαίων δοκιμαστικών πτήσεων ή και ετέρων δοκιμών προς απόδειξιν ότι, το προϊόν πληροί τας αντιστοίχους απαιτήσεις των Κανονισμών πτητικής ικανότητος, βάσει των οποίων κατασκευάζεται και πιστοποιείται. 38.Λ.α.2 Πλωϊμότητα Αεροσκαφών 207 4.2.4.Δια Τεχνικών Οδηγιών της ΥΠΑ καθορίζονται αι ειδικαί λεπτομέρειαι των ακολουθητέων διαδικασιών εις ότι αφορά τους όρους, προϋποθέσεις, ταξινόμησιν, έγκρισιν των αλλαγών εις την επί του τύπου μελέτην ως και εις τας περιπτώσεις χορηγήσεως συμπληρωματικού πιστοποιητικού τύπου ως και τα της μορφής, ταξινομήσεως, ισχύος, διαθέσεως δικαιωμάτων και μεταβιβάσεως του πιστοποιητικού τύπου. 4.3.Πιστοποιητικόν παραγωγής. 4.3.1.Γενικά: Πιστοποιητικόν παραγωγής χορηγείται εις παν πρόσωπον, το οποίον κέκτηται εν ισχύϊ πιστοποιητικόν τύπου ή συμπληρωματικόν πιστοποιητικόν τύπου ή τα δικαιώματα τα απορρέοντα εκ των πιστοποιητικών τούτων. Ο κάτοχος του πιστοποιητικού παραγωγής έχει το δικαίωμα να κατασκευάζη εν σειρά προϊόντων του τύπου του αναφερομένου εις το πιστοποιητικόν τύπου. Η ΥΠΑ δύναται να επιστρέψη την κατασκευήν προϊόντων πλειόνων του ενός τύπου, βάσει του αυτού πιστοποιητικού παραγωγής και υπό τους όρους τούτου, εφ' όσον τα προϊόντα ταύτα έχουσιν όμοια χαρακτηριστικά παραγωγής. 4.3.2.Απαιτήσεις δια την χορήγησιν πιστοποιητικού παραγωγής: Δια την υπό της ΥΠΑ χορήγησιν πιστοποιητικού παραγωγής απαιτείται όπως ο αιτών αποδείξη εις την ΥΠΑ: 4.3.2.1.Ότι έχει οργανώσει και δύναται να διατηρήση σύστημα ποιοτικού ελέγχου, δι' έκαστον τύπον προϊόντος δια τον οποίον αιτείται την χορήγησιν πιστοποιητικού παραγωγής, εξασφαλίζων ότι, έκαστον κατασκευαζόμενον προϊόν ή εξάρτημα πληροί την επί του τύπου μελέτην. 4.3.2.2.Ότι διαθέτει το αναγκαίον προσωπικόν, μέσα και εγκαταστάσεις δια την κατασκευήν, δοκιμάς και ελέγχους του προϊόντος και ότι έχει εκδώσει τας αναγκαιούσας σχετικάς οδηγίας και διαδικασίας. 4.3.3.Δια τεχνικών οδηγιών της ΥΠΑ καθορίζονται οι περιορισμοί, προνόμια, τροποποιήσεις του συστήματος ποιοτικού ελέγχου, η διάρκεια του πιστοποιητικού παραγωγής, τα των κατά την κρίσιν της ΥΠΑ ενεργουμένων επιθεωρήσεων, δοκίμων και δειγματοληπτικού ελέγχου επί τω σκοπώ διαπιστώσεως της αποδοτικής λειτουργίας του συστήματος ποιοτικού ελέγχου του εφαρμοζομένου υπό του κατόχου πιστοποιητικού παραγωγής ως και αι υποχρεώσεις του κατόχου πιστοποιητικού παραγωγής. 4.4.Πιστοποιητικόν πτητικής ικανότητος αεροσκαφών κατασκευαζομένων εν Ελλάδι. 4.4.1.Απαιτήσεις δια την χορήγησιν γενικού πιστοποιητικού πτητικής ικανότητος εις αεροσκάφη δημοσίων μεταφορών, κανονικά, γενικής χρήσεως, ακροβατικά και ανεμόπτερα. 4.4.1.1.Προκειμένου περί καινουργούς αεροσκάφους κατασκευασθέντος βάσει πιστοποιητικού παραγωγής και ανήκοντος εις μίαν ή πλείονας των εν παρ. 4.4.1. κατηγοριών, απαιτείται ικανοποίησις των εν παρ. 5.2. του παρόντος καθοριζομένων. 4.4.1.2.Προκειμένου περί καινουργούς αεροσκάφους κατασκευασθέντος μόνον βάσει πιστοποιητικού τύπου και ανήκοντος εις μίαν ή πλείονας των εν παρ. 4.4.1 κατηγοριών, απαιτείται η υποβολή υπό του κατόχου του πιστοποιητικού τύπου ή του λαβόντος την παραχώρησιν του προνομίου τούτου, δηλώσεως αναφερούσης ότι εξετελέσθησαν οι απαιτούμενοι έλεγχοι, δοκιμαί και δοκιμαστικοί πτήσεις, ότι το προϊόν πληροί τους όρους υφ' ους εχορηγήθη το πιστοποιητικόν τύπου και ότι τούτο ευρίσκεται εις κατάστασιν ασφαλούς εκμεταλλεύσεως και ικανοποίησιν των εν παρ. 5.2. του παρόντος καθοριζομένων. 4.4.1.3.Προκειμένου περί ετέρου αεροσκάφους ανήκοντος εις μίαν ή πλείονας των εν παρ. 4.4.1 κατηγοριών και μη περιλαμβανόμενον εις τας παρ. 4.4.1.1. και 4.4.1.2. του παρόντος, απαιτείται όπως: α)Ο αιτών υποβάλλη και παρουσιάση εις την ΥΠΑ, τα εκάστοτε υπό ταύτης καθοριζόμενα, στοιχεία. β)Το αεροσκάφος υποστή επιθεώρησιν και πιστοποιηθή ως πτητικώς ικανόν υφ' ενός των κάτωθι: (ι)Υπό του κατασκευαστού. (ιι)Υπό εγκεκριμένου συνεργείου επισκευών. (ιιι)Υπό αεροπορικού μεταφορέως διαθέτοντος καταλλήλους εγκαταστάσεις και μέσα γενικής επισκευής ως και οργάνωσιν συντηρήσεως και επιθεωρήσεως ικανήν δια την συντήρησιν, επισκευάς και μετατροπάς του υπ' όψιν τύπου αεροσκάφους. (ιυ)Υπό κατόχου ή κατόχων οικείου πτυχίου συντηρήσεως αεροσκαφών και κινητήρων τύπου Ι, εν περιπτώσει μονοκινητηρίου αεροσκάφους και γ)Η ΥΠΑ διαπιστώση ότι το αεροσκάφος πληροί την επί του τύπου μελέτην και ευρίσκεται εις κατάστασιν πτητικής ικανότητος. 4.4.2.Απαιτήσεις δια την χορήγησιν περιωρισμένου πιστοποιητικού πτητικής ικανότητος. 4.4.2.1.Προκειμένου περί αεροσκάφους κατασκευασθέντος βάσει πιστοποιητικού παραγωγής ή βάσει μόνον πιστοποιητικού τύπου εις ο εχορηγήθη πιστοποιητικόν τύπου κατηγορίας αεροσκαφών περιωρισμένης χρήσεως και δια το οποίον δεν εχορηγήθη προηγουμένως πιστοποιητικόν τύπου ετέρας κατηγορίας, απαιτείται ικανοποίησις των εν παρ. 4.4.1. καθοριζομένων. 4.4.2.2.Προκειμένου περί ετέρου αεροσκάφους εις ο εχορηγήθη πιστοποιητικόν τύπου κατηγο-ρίας αεροσκαφών περιωρισμένης χρήσεως και το οποίον δεν ήτο πολιτικόν αεροσκάφος ή δεν εί(Αντί της σελ. 577) Σελ. 577(α) Τεύχος 401-Σελ. 133 Πλωϊμότητα Αεροσκαφών 38.Λ.α.2 208 χε προηγουμένως τύχει πιστοποιητικού ετέρας κατηγορίας, απαιτείται έλεγχος της καταστάσεως του αεροσκάφους υπό της ΥΠΑ, συμφώνως προς υπό ταύτης καθοριζομένην διαδικασίαν. 4.4.2.3.Πιστοποιητικόν πτητικής ικανότητος εις αεροσκάφος κατηγορίας περιωρισμένης χρήσεως δι' ετέραν ή ετέρας κατηγορίας, χορηγείται εφ' όσον ο αιτών αποδείξη: α)Ότι το αεροσκάφος πληροί τας απαιτήσεις εκάστης των αιτουμένων κατηγοριών με τον αντίστοιχον εξοπλισμόν και διαμόρφωσιν αυτού και β)Ότι το αεροσκάφος δύναται να μετατραπή εκ της μιας κατηγορίας εις την ετέραν δι' αφαιρέσεως ή προθέσεως εξοπλισμού πραγματοποιουμένης δι' απλών μηχανικών μέσων. 4.4.2.4.Τα αεροσκάφη της παρούσης κατηγορίας δέον όπως κατά την μετατροπήν των εκ της κατηγορίας περιωρισμένης χρήσεως, εις ετέραν κατηγορίαν και εφ' όσον θα χρησιμοποιηθώσι, δια την μεταφοράν επιβατών επ' αμοιβή ή επί μισθώσει, επιθεωρούνται κατά τα εκάστοτε καθοριζόμενα υπό της ΥΠΑ ήτις δύναται προσθέτως και αναλόγως της περιπτώσεως, να καθορίζη ειδικούς περιορισμούς λειτουργίας και χρησιμοποιήσεως, εφ' όσον ήθελε κρίνει ότι τούτο επιβάλλεται δια την ασφαλή εκμετάλλευσιν αυτών. 4.4.3.Απαιτήσεις δια την χορήγησιν ειδικών πιστοποιητικών πτητικής ικανότητος. 4.4.3.1.Ειδικόν πιστοποιητικόν πτητικής ικανότητος χορηγείται εις αεροσκάφη κατασκευαζόμενα υπό ερασιτεχνών και εις αεροσκάφη τα οποία πρόκειται να χρησιμοποιηθούν δια την διενέργειαν πειραμάτων, δι' επιδείξεις, δι' εναερίους αγώνας, ή παρομοίους σκοπούς ή προς τον σκοπόν όπως αποδειχθή ότι ταύτα πληρούν τας απαιτήσεις των κανονισμών προς έκδοσιν πιστοποιητικού τύπου ή πιστοποιητικού πτητικής ικανότητος. Η ΥΠΑ καθορίζει περιορισμούς ή προϋποθέσεις, τας οποίας ήθελε κρίνει αναγκαίας δια την ασφαλή πτητικήν λειτουργίαν των αεροσκαφών της παρούσης κατηγορίας, τα υποβαλλόμενα στοιχεία δια την χορήγησιν ειδικού πιστοποιητικού πτητικής ικανότητος ως και την διαδικασίαν και τους όρους υπό τους οποίους χορηγείται το ειδικόν πιστοποιητικόν πτητικής ικανότητος. 4.5.Κανονισμοί πτητικής ικανότητος. 4.5.1.Αι δια την εκάστοτε πιστοποίησιν αεροπορικού προϊόντος ελάχισται απαιτήσεις της ΥΠΑ υπό την επιφύλαξιν της παρ. 4.5.2., καθορίζονται ως ακολούθως, της ΥΠΑ δυναμένης να καθορίση και προσθέτους ειδικάς απαιτήσεις, όρους ή περιορισμούς. Σελ. 578(α) Τεύχος 401-Σελ. 134 4.5.1.1.Προκειμένου περί αεροπορικών προϊόντων μελετωμένων, σχεδιαζομένων και κατασκευαζομένων εν Ελλάδι, απαιτείται όπως ταύτα πληρούν τας αντιστοίχους προς την κατηγορίαν αυτών απαιτήσεις των κανονισμών πτητικής ικανότητος των Ηνωμένων Πολιτειών της Αμερικής, εις ό,τι αφορά την μελέτην, σχεδίασιν και τας δοκιμάς αυτών. Ειδικώς προκειμένου περί ανεμοπτέρων, ταύτα δέον να πληρούν τας απαιτήσεις πτητικής ικανότητος ανεμοπτέρων της Ομοσπονδιακής Δημοκρατίας της Γερμανίας ή της Μεγάλης Βρεταννίας. 4.5.1.2.Προκειμένου περί Αεροπορικών προϊόντων κατασκευαζομένων εν Ελλάδι βάσει προνομίου (ΟΝ LICENCE) και των οποίων ο τύπος ενεκρίθη υπό ετέρου Κράτους βάσει των Κανονισμών του Κράτους τούτου ή των Κανονισμών των Ηνωμένων Πολιτειών Αμερικής, απαιτείται ειδική έγκρισις της ΥΠΑ. 4.5.2.Τα εν παρ. 4.5.1.1. και 4.5.1.2. προϊόντα δέον όπως πληρούν και τας υιοθετηθείσας υπό της Ελλάδος απαιτήσεις α)του Διεθνούς Οργανισμού Πολιτικής Αεροπορίας, β)ετέρων Οργανισμών των οποίων η Ελλάς αποτελεί μέλος και γ)προκειμένου περί προϊόντων κατασκευαζομένων δι' εξαγωγήν, τας εκ των διμερών ή πολυμερών συμφωνιών απορρεούσας απαιτήσεις. 38.Λ.α.2 Πλωϊμότητα Αεροσκαφών 209 4.6.Δαπάναι 4.6.1.Μετά της αιτήσεως προς χορήγησιν πιστοποιητικού αεροπορικού προϊόντος συνυποβάλλεται και γραμμάτιον εισπράξεως του αρμοδίου Δημοσίου Ταμείου, περί καταβολής του δια την χορήγησιν ταύτην κεκανονισμένου παραβόλου, του ύψους του καθοριζομένου συναρτήσει των διεθνώς εν προκειμένη κρατούντων, υπό της ΥΠΑ. Χορήγησις πιστοποιητικού πτητικής ικανότητος εις αεροσκάφη εισαγόμενα εν Ελλάδι Άρθρ.5.-1.Δια την χορήγησιν πιστοποιητικού πτητικής ικανότητος εις αεροσκάφος, του οποίου ο τύπος το πρώτον εισάγεται και πιστοποιείται εν Ελλάδι, απαιτείται η υποβολή αιτήσεως υπό του ενδιαφερομένου, ο τύπος της οποίας, τα εν αυτή στοιχεία, το ύψος του κεκανονισμένου παραβόλου και τα συνυποβαλλόμενα μετ' αυτής στοιχεία, καθορίζονται υπό της ΥΠΑ. Η αίτησις προς χορήγησιν πιστοποιητικού πτητικής ικανότητος περιέχει και πρότασιν του αιτούντος δια την κατάταξιν του αεροσκάφους εις μίαν ή περισσοτέρας κατηγορίας και ομάδας εκ των εις το άρθρ. 3 του παρόντος αναφερομένων. 5.1.1.Τα κατά τα ανωτέρω απαιτούμενα στοιχεία υποβάλλονται εις την ΥΠΑ άνευ δαπάνης του Ελληνικού Δημοσίου, δυνάμενα να κρατούνται υπ' αυτής. 5.2.Απαιτήσεις Πτητικής Ικανότητος. 5.2.1.Αεροσκάφη Δημοσίων Μεταφορών. Τα αεροσκάφη της κατηγορίας ταύτης δέον να πληρούν τας Απαιτήσεις πτητικής ικανότητος της κατηγορίας Δημοσίων Μεταφορών των Ηνωμένων Πολιτειών της Αμερικής και τας ειδικάς απαιτήσεις της ΥΠΑ, δυναμένης να θεωρή ως παραδεκτούς και τους αντιστοίχους κανονισμούς πτητικής ικανότητος ετέρας χώρας, εφ' όσον ούτοι κατά την κρίσιν της ΥΠΑ καθορίζουσιν απαιτήσεις ισοδυνάμους. 5.2.2.Αεροσκάφη ετέρων κατηγοριών. Τα αεροσκάφη ετέρων, εκτός Δημοσίων Μεταφορών, κατηγοριών δέον να πληρούν τας απαιτήσεις πτητικής ικανότητος της Χώρας κατασκευής ή πιστοποιήσεως του τύπου αυτών, της ΥΠΑ δυναμένης α)Να μη αποδεχθή τας απαιτήσεις των κανονισμών πτητικής ικανότητος Χώρας τινός, εφ' όσον κρίνη ότι δεν εξασφαλίζουν το επιθυμητόν επίπεδον ασφαλούς εκμεταλλεύσεως του υπ' όψιν αεροσκάφους ή β)Να απαιτήση την πλήρωσιν συμπληρωματικών ειδικών απαιτήσεων, καθοριζομένων υπό ταύτης. 5.2.3.Η ΥΠΑ δύναται να αναβάλη ή να αρνηθή την έκδοσιν πιστοποιητικού πτητικής ικανότητος εις αεροσκάφος, εφ' όσον τούτο κατά την κρίσιν της: α)Ετύγχανε συντηρήσεως υπό συνθήκας κατωτέρας των εγκεκριμένων ή παραδεδεγμένων υπ' αυτής ή β)Παρουσιάζει χαρακτηριστικά απαράδεκτα δια ταύτην ή γ)Δεν πληροί τας απαιτήσεις των κανονισμών, βάσει των οποίων κατεσκευάσθη και επιστοποιήθη ή δ)Δεν πληροί τας απαιτήσεις των Κανονισμών Τεχνικής Εκμεταλλεύσεως της ΥΠΑ ή τας ετέρας ειδικάς απαιτήσεις ταύτης. 5.3.Έλεγχος και χορήγησις πιστοποιητικού πτητικής ικανότητος. 5.3.1.Όργανα ελέγχου. Ο έλεγχος αεροσκάφους, δι' ο υπεβλήθη αίτησις προς χορήγησιν πιστοποιητικού πτητικής ικανότητος, ενασκείται υφ' ενός ή περισσοτέρων επιθεωρητών πτητικής ικανότητος της ΥΠΑ. Ούτοι δύναται να εξουσιοδοτηθώσιν όπως επικυρώσωσι την ισχύν πιστοποιητικού πτητικής ικανότητος του υπό εισαγωγήν αεροσκάφους, εκδοθέντος υπό ετέρου Κράτους, κατά διαδικασίαν καθοριζομένην υπό της ΥΠΑ και κατόπιν της εκτελέσεως των ως κατωτέρω αναφερομένων ελέγχων. 5.3.2.Έλεγχος. Ο υπό του επιθεωρητού ή των επιθεωρητών πτητικής ικανότητος έλεγχος περιλαμβάνει: α)Έλεγχον των κατά την παρ. 5.1. του παρόντος υποβαλλομένων στοιχείων, ίνα, διαπιστωθή ότι ηκολουθήθη η διαδικασία πιστοποιήσεως του τύπου του αεροσκάφους βάσει των εν παρ. 5.2. του παρόντος οικείων κανονισμών πτητικής ικανότητος και ότι δεν συντρέχει περίπτωσις ή περιπτώσεις εκ των αναφερομένων εις την παρ. 5.2.3. του παρόντος. β)Δειγματοληπτικήν επιθεώρησιν του αεροσκάφους και δοκιμήν εδάφους, μερίμνη του ιδιοκτήτου και, εφ' όσον κριθή τούτο αναγκαίον, υπό των επιθεωρητών. γ)Δοκιμαστικήν ή δοκιμαστικάς πτήσεις. Αύται εκτελούνται μερίμνη του ιδιοκτήτου, συμφώνως προς πρόγραμμα καθοριζόμενον υπό των επιθεωρητών. Των δοκιμαστικών πτήσεων δύναται να μετέχουν και επιθεωρητής ή επιθεωρηταί πτητικής ικανότητος. 5.3.3.Αναφορά ελέγχου. Τα αποτελέσματα των ως άνω ελέγχων υποβάλλονται τη ΥΠΑ δια σχετικής αναφοράς, ήτις περιέχει: α)ΙΙρότασιν δια την χορήγησιν ή μη του σχετικού πιστοποιητικού πτητικής ικανότητος και την κατάταξιν του Αεροσκάφους εις μίαν ή περισσοτέρας κατηγορίας και ομάδας ή β)Την πραγματοποιηθείσαν επικύρωσιν ή γ)Χορήγησιν τούτου. 5.3.4.Χορήγησις - Επικύρωσις πιστοποιητικού πτητικής ικανότητος. 5.3.4.1.Η, κατόπιν του ανωτέρω ελέγχου, χορήγησις πιστοποιητικού πτητικής ικανότητος ή επικύρωσις πιστοποιητικού πτητικής ικανότητος εκδοθέντος υπό ετέρου Κράτους, ενεργείται υπότης ΥΠΑ ή υφ' ενός ή περισσοτέρων επιθεωρητών (Αντί της σελ. 579(α) Σελ. 579(β) Τεύχος 401-Σελ. 135 Πλωϊμότητα Αεροσκαφών 38.Λ.α.2 210 πτητικής ικανότητος αυτής, εφ' όσον έχουσι προς τούτο εξουσιοδοτηθή παρά της ΥΠΑ. 5.3.4.2.Επικύρωσις ειδικού πιστοποιητικού κτητικής ικανότητος. Εις ην περίπτωσιν έχει χορηγηθή υπό του Κράτους κατασκευής του υπό εισαγωγήν αεροσκάφους ειδικόν πιστοποιητικόν πτητικής ικανότητος, δεν εκδίδεται υπό της ΥΠΑ νέον πιστοποιητικόν πτητικής ικανότητος, αλλ' εκδίδεται πιστοποιητικόν επικυρώσεως τούτου. Κατά την χορήγησιν του πιστοποιητικού επικυρώσεως, ακολουθείται η εν παρ. 5.3. του παρόντος καθοριζομένη διαδικασία. Το πιστοποιητικόν επικυρώσεως ισχύει δι' όσον χρόνον και υφ' ους όρους ισχύει και το ειδικόν πιστοποιητικόν πτητικής ικανότητος, εις ο αναφέρεται ή δια την περίοδον και υπό τας προϋποθέσεις τας αναφερομένας εις το άρθρ. 7 του παρόντος, αναλόγως του ποία περίπτωσις παρέχει ανώτερον επίπεδον ασφαλείας. Η ανανέωσις ή αντικατάστασις του πιστοποιητικού επικυρώσεως ενεργείται κατά διαδικασίαν καθοριζομένην υπό της ΥΠΑ. 5.4.Δια την χορήγησιν ή επικύρωσιν πιστοποιητικού πτητικής ικανότητος εις αεροσκάφος, του οποίου ομοιότυπον έχει λάβει πιστοποιητικόν πτητικής ικανότητος, εφαρμόζονται αναλόγως αι διατάξεις των παρ. 5.3. του παρόντος, μη απαιτουμένου του ελέγχου πιστοποιήσεως τύπου. 5.5.Δαπάναι. Εν περιπτώσει μετακινήσεως επιθεωρητού ή επιθεωρητών πτητικής ικανότητος, εις την ημεδαπήν ή αλλοδαπήν, επί τω σκοπώ της εκτελέσεως των εν τω παρόντι προβλεπομένων ελέγχων, προς χορήγησιν, επικύρωσιν ή ανανέωσιν πιστοποιητικού πτητικής ικανότητος, άπασαι αι δαπάναι μετακινήσεως και αποζημιώσεως βαρύνουσι τον ενδιαφερόμενον ιδιοκτήτην ή εκμεταλλευόμενον το αεροσκάφος. 5.6.Μεταβίβασις πιστοποιητικού πτητικής ικανότητος. Το πιστοποιητικόν πτητικής ικανότητος μεταβιβάζεται άνευ ετέρας διαδικασίας μετά του αεροσκάφους, εις περίπτωσιν μεταβολής του προσώπου του ιδιοκτήτου του αεροσκάφους. Επικύρωσις πιστοποιητικού πτητικής ικανότητος Άρθρ.6.-1.Αντί της χορηγήσεως πιστοποιητικού πτητικής ικανότητος, δύναται επί προσωρινής βάσεως να επικυρωθή το πιστοποιητικόν πτητικής ικανότητος το εκδοθέν δια το υπ' όψιν αεροσκάφος υπό ετέρου Κράτους, κατά την υπό του άρθρ. 5 του παρόντος, αναφερομένην διαδικασίαν. Σελ. 580(β) Τεύχος 401-Σελ. 136 6.2.Το πιστοποιητικόν επικυρώσεως του πιστοποιητικού πτητικής ικανότητος δέον όπως συνοδεύηται αναποσπάστως υπό του επικυρωμένου πιστοποιητικού. Η περίοδος ισχύος του πιστοποιητικού επικυρώσεως δεν δύναται να υπερβή την περίοδον ισχύος του αντιστοίχου πιστοποιητικού πτητικής ικανότητος ή του τοιούτου εξαγωγής, την καθορισθείσαν υπό του Κράτους του εκδόσαντος τούτο, ως και την καθοριζομένην εις το άρθρ. 7 του παρόντος, αναλόγως του ποία εκ των δύο είναι μικροτέρα. Διά την ανανέωσιν της ισχύος επικυρωθέντος πιστοποιητικού, ακολουθούνται τα υπό του άρθρ. 8 του παρόντος καθοριζόμενα. 6.3.Ο τύπος του πιστοποιητικού επικυρώσεως, αι συναφείς λεπτομέρειαι και η διαδικασία εκδόσεως πιστοποιητικού πτητικής ικανότητος, προς αντικατάστασιν τούτου, καθορίζονται εκάστοτε υπό της ΥΠΑ. 38.Λ.α.2 Πλωϊμότητα Αεροσκαφών 211 Διατήρησις αεροσκαφών εις κατάστασιν συνεχούς  πτητικής ικανότητος. - Ισχύς και αναστολή ισχύος  πιστοποιητικού πτητικής ικανότητος. Άρθρ.7.-1.Διατήρησις αεροσκαφών εις κατάστασιν συνεχούς πτητικής ικανότητος. Η διατήρησις των πολιτικών αεροσκαφών Ελληνικού νηολογίου εις κατάστασιν συνεχούς πτητικής ικανότητος αποτελεί ευθύνην των ιδιοκτητών, εκμεταλλευομένων, μισθωτών και συντηρούντων τα αεροσκάφη, εφαρμοζομένων, και των γενικών απαιτήσεων της ΥΠΑ, εις ό,τι αφορά την συντήρησιν και τεχνικήν εκμετάλλευσιν των πολιτικών αεροσκαφών. Πολιτικόν αεροσκάφος μη διατηρηθέν εις κατάστασιν πτητικής ικανότητος, δεν δύναται να χρησιμοποιηθή δια πτήσιν ή τεχνικήν εκμετάλλευσιν, πριν ή καταστή εκ νέου πτητικώς ικανόν. Η ΥΠΑ, δια των αρμοδίων αυτής οργάνων και υπηρεσιών εκτελεί δειγματοληπτικόν έλεγχον δια την λήψιν γενικών μέτρων αποσκοπούντων εις την προαγωγήν της ασφαλείας των πτήσεων. 7.2.Ο τύπος του πιστοποιητικού πτητικής ικανότητος καθορίζεται υπό της ΥΠΑ, περιέχει δε και τα καθοριζόμενα, υπό του Διεθνούς Οργανισμού Πολιτικής Αεροπορίας, στοιχεία. 7.3.Ισχύς του πιστοποιητικού πτητικής ικανότητος. Το πιστοποιητικόν πτητικής ικανότητος έχει ισχύν 12 ημερολογιακών μηνών, ανανεουμένην εκάστοτε δι' ίσον χρονικόν διάστημα, εφ' όσον το αεροσκάφος: α)Διατηρείται εις κατάστασιν συνεχούς πτητικής ικανότητος κατά τα εν παρ. 7.1. του παρόντος καθοριζόμενα. Εν εναντία περιπτώσει το πιστοποιητικόν πτητικής ικανότητος δεν ισχύει, επανέρχεται δε αυτομάτως η ισχύς τούτου, εφ' όσον επαναφερθή το αεροσκάφος εις κατάστασιν πτητικής ικανότητος και δεν συντρέχουν αι εν παρ. 7.4. του παρόντος περιπτώσεις και β)Χρησιμοποιείται συμφώνως προς το εγκεκριμένον εγχειρίδιον πτήσεως ή περιορισμούς πτητικής λειτουργίας και προς τους εν ισχύϊ Κανονισμούς, Εντολάς και Οδηγίας της ΥΠΑ. 7.4.Αναστολή ισχύος πιστοποιητικού πτητικής ικανότητος. 7.4.1.Αναστολή ισχύος πιστοποιητικού πτητικής ικανότητος, απαιτούσα την υπό του επιθεωρητού ή επιθεωρητών πτητικής ικανότητος εκτέλεσιν ελέγχου, προς ανανέωσιν ταύτης, ενεργείται συνεπεία: α)Χρονικής λήξεως της ισχύος αυτού. β)Ζημιών ή μηχανικών ανωμαλιών, των οποίων η αποκατάστασις απαιτεί την εκτέλεσιν μείζονος επισκευής. γ)Εκτελέσεως μείζονος μετατροπής επί του αεροσκάφους. 7.4.2.Το πιστοποιητικόν πτητικής ικανότητος αναστέλλεται αυτομάτως οσάκις δεν πληρούνται αι απαιτήσεις της παρ. 7.3. του παρόντος ή κατόπιν διαγραφής του εκ του Μητρώου Ελληνικών Πολιτικών Αεροσκαφών. 7.5.Ο ιδιοκτήτης, εκμεταλλευόμενος ή ενοικιαστής αεροσκάφους υποχρεούται όπως παρουσιάζη το πιστοποιητικόν πτητικής ικανότητος εις την ΥΠΑ ή τα αρμόδια όργανα και υπηρεσίας ταύτης προς έλεγχον και αποστέλη τούτο εις την ΥΠΑ, εφ' όσον τούτο ήθελεν αιτηθή παρ' αυτής. 7.6.Πάσα τροποποίησις του πιστοποιητικού πτητικής ικανότητος ενεργείται μόνον υπό της ΥΠΑ, κατά διαδικασίαν καθοριζομένην υπό ταύτης. Ανανέωσις της ισχύος πιστοποιητικού πτητικής ικανότητος εκτελουμένη υπό επιθεωρητών ή  επιθεωρητού πτητικής ικανότητος της ΥΠΑ. Άρθρ.8.-1.Ή ανανέωσις της ισχύος του πιστοποιητικού πτητικής ικανότητος ενεργείται συνεπεία: 8.1.1.Χρονικής λήξεως της ισχύος αυτού. 8.1.2.Εκτελέσεως μείζονος επισκευής του αεροσκάφους. 8.1.3.Εκτελέσεως μείζονος μετατροπής επί του αεροσκάφους. 8.2.Η ανανέωσις ισχύος του προσωπικού πτητικής ικανότητος ενεργείται κατόπιν αιτήσεως του ενδιαφερομένου και κατά διαδικασίαν καθοριζομένην υπό της ΥΠΑ εν τω πλαισίω των εν προκειμένω διεθνώς ισχυόντων. Μετά της αιτήσεως συνυποβάλλεται και γραμμάτιον εισπράξεως του οικείου παραβόλου ως και παν έτερον στοιχείον, το οποίον ήθελεν κριθή αναγκαίον υπό της ΥΠΑ, κατά τα εκάστοτε υπό ταύτης καθοριζόμενα. 8.3.Κατά την ανανέωσιν της ισχύος, συνεπεία μείζονος επισκευής ή μείζονος μετατροπής, δέον όπως μετά της αιτήσεως συνυποβληθή λεπτομερής περιγραφή των εργασιών τούτων ως και τα αναγκαία σχέδια, υπολογισμοί και αι τυχόν απαιτούμεναι τροποποιήσεις των εγχειριδίων πτήσεως και συντηρήσεως. 8.4.Διαδικασία ανανεώσεως της ισχύος πιστοποιητικού πτητικής ικανότητος. 8.4.1.Η ανανέωσις της ισχύος πιστοποιητικού πτητικής ικανότητος εκτελείται υπό του επιθεωρητού ή επιθεωρητών πτητικής ικανότητος, ως κάτωθι: 8.4.1.1.Ανανέωσις ισχύος, συνεπεία χρονικής λήξεως ταύτης: α)Ελέγχονται τα μητρώα σκάφους και κινητήρων ως και τα λοιπά δελτία και κατάλογοι συντηρήσεως, επισκευών και μετατροπών προς διαπίστωσιν: (Αντί της σελ. 581) Σελ. 581(α) Τεύχος 401-Σελ. 137 Πλωϊμότητα Αεροσκαφών 38.Λ.α.2 212 (ι)Ότι αι καταχωρηθείσαι εις αυτά ουσιώδεις επιθεωρήσεις, γενικαί επισκευαί ή μετατροπαί εξετελέσθησαν και επιστοποιήθησαν υπό των υπό του Κανονισμού Συντηρήσεως Πολιτικών Αεροσκαφών δυναμένων όπως εκτελούν και πιστοποιούν τας ας άνω εργασίας. (ιι)Ότι εξετελέσθησαν άπασαι αι υποχρεωτικαί μετατροπαί. (ιιι)Ότι αι ανωτέρω εργασίαι εγένοντο εις τας ώρας λειτουργίας ή τον χρόνον τον καθοριζόμενον υπό των Κανονισμών ή Οδηγιών της ΥΠΑ ή του εγκεκριμένου κύκλου συντηρήσεως, εγχειριδίου συντηρήσεως ή προδιαγραφών συντηρήσεως ή υποχρεωτικών μετατροπών ή επιθεωρήσεων. β)Αναλόγως των αποτελεσμάτων του ανωτέρω ελέγχου και κατά την κρίσιν των επιθεωρητών ή επιθεωρητού πτητικής ικανότητος και παρουσία τούτων δύναται να εκτελεσθή μερίμνη του ιδιοκτήτου, ή εκμεταλλευομένου το αεροσκάφος, δειγματοληπτική επιθεώρησις του αεροσκάρους. γ)Ωσαύτως δύναται, κατά την κρίσιν των επιθεωρητών πτητικής ικανότητος και κατά τα εκάστοτε υπό της ΥΠΑ καθοριζόμενα, να εκτελεσθή λειτουργικός έλεγχος του αεροσκάφους εις το έδαφος ή και δοκιμαστική πτήσις. Της δοκιμαστικής πτήσεως δύναται, να μετέχουν επιθεωρηταί πτητικής ικανότητος, εφ' όσον τούτο κριθή αναγκαίον υπό των εκτελούντων τον έλεγχον επιθεωρητών. 8.4.1.2.Ανανέωσις ισχύος συνεπεία εκτελέσεως μείζονος επισκευής ή μείζονος μετατροπής επί του αεροσκάφους: α)Ελέγχονται τα σχέδια, υπολογισμοί, μελέται και λοιπά στοιχεία βάσει των οποίων εμελετήθη και εκτελείται η μείζων επισκευή ή μείζων μετατροπή. β)Ενεργείται δειγματοληπτικός ποιοτικός έλεγχος επί της εκτελουμένης μείζονος επισκευής ή μείζονος μετατροπής. γ)Ελέγχονται τα μητρώα, δελτία και έντυπα συντηρήσεως, ίνα διαπιστωθή ότι αι εργασίαι επισκευής ή μετατροπής εξετελέσθησαν και επιστοποιήθησαν υπό των υπό του Κανονισμού Συντηρήσεως Πολιτικών Αεροσκαφών προβλεπομένων όπως εκτελούν και πιστοποιούν ταύτας. δ)Εκτελούνται μία ή πλείονες δοκιμαστικαί πτήσεις μερίμνη του ιδιοκτήτου, ενοικιαστού ή εκμεταλλευομένου το αεροσκάφος, συμφώνως προς πρόγραμμα εγκεκριμένον υπό των επιθεωρητών πτητικής ικανότητος. Εις ταύτας δύναται να συμμετάσχωσι και επιθεωρηταί πτητικής ικανότητος, εφ' όσον κρίνεται αναγκαίον υπό των εκτελούντων τον έλεγχον. Σελ. 582(α) Τεύχος 401-Σελ. 138 Ζημίαι επί ξένων πολιτικών αεροσκαφών